29. januar 2019

**Gå Kok Amok**

**Unge i 9. og 10. klasse i Randers og omegn kan i vinterferien deltage i Kok Amok. Det bliver to fantastiske dage for dem, der har lyst til at prøve gastronomi på højt niveau.**

Tradium inviterer i vinterferien de unge indenfor, så de kan få lov at prøve kræfter med gastronomiens verden.

”Mange unge er nysgerrige på at lave mad, og derfor vil vi gerne invitere dem indenfor, så de kan opleve gastronomi på højt niveau. De får lov til at arbejde i et professionelt køkken med faglærte medarbejdere og lave mad med gastronomisk afsæt. De får også lov til at bage flotte kager og lækre brød. Samtidig er viden om sundhed og råvarerne også vigtige, ligesom at kunne dække et flot bord”, fortæller Anja Poulsen, der er virksomhedskonsulent hos Tradium.

Det er gratis at deltage og man skal blot medbringe køkkenegnede sko og et forklæde.
Det er mandag og tirsdag i vinterferien 2019 (uge 7), kl. 9.00-15.00 i Tradiums nye flotte lokaler på Hotel, Køkken og Restaurant på Tradium, Vester Alle 26.

Der er tilmelding hos Anja Poulsen på apo@tradium.dk

**Yderligere oplysninger**

Anja Poulsen, Virksomhedskonsulent, Hotel, køkken & restaurant

Telefon: 4188 0086

Mail: apo@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger 500 medarbejdere og underviser 3.200 årselever på syv adresser i Randers, Hobro og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på [www.tradium.dk](http://www.tradium.dk) og følg os på Facebook